Brevern

**Brevern** (vene: *Бреверн*) on Tüüringist pärit baltisaksa aadlisuguvõsa.

Suguvõsa esimene esindaja Liivimaal oli 17. sajandil Saksamaalt Riiga kolinud Johannes Breverus (1616–1700). Ta oli vaimulik ja Riia superintendent. Tema poeg Hermann von Brevern sai Rootsi aadlitiitli 1691. aastal ning pojapoeg Adam Ludwig von Brevern immatrikuleeriti Eestimaa rüütelkonda. 

Suguvõsa on kantud Liivimaa (1721, teistel andmetel 1747. aastal), Eestimaa (1745) ning Kuramaa rüütelkonna aadlimatriklisse 1833. aastal.

Brevernitele kuulusid muu hulgas ka Lääne-Virumaal Vanamõisa, Saksi, Kärsa, Kaarli, Jõepere mõis.

## Suguvõsa liikmeid
Brevernite sugupuu, mille esitamiseks on kasutatud de Villiers/Pama süsteemi (en)
*A Johannes Breverus (1616–1700), vaimulik ja Riia superintendent.
**B Hermann von Brevern (1663–1721), Riia linnusekohtu president, Liivimaa õuekohtu asepresident, Venemaa justiitskolleegiumi asepresident, Liivimaa maanõunik, tõeline riiginõunik. Tõsteti Rootsi kuninga poolt aadliseisusse 1691. aastal Breverni nime all.
***C1 Johann von Brevern (1695–1735), Liivimaa õuekohtu assessor
***C2 Carl Hermann von Brevern (1704–1744), Venemaa saatkonna sekretär Stockholmis, Välisasjade Kolleegiumi sekretär, Peterburi Teaduste Akadeemia president
***C3 Adam Ludwig von Brevern (1708–1761), Jägala ja Ülgase mõisnik. 
****D Adam *Ludwig* von Brevern (1757–1823), Jägala ja Ülgase mõisnik. Brevernite Jägala (saksa k. *Haus Jaggowal*) suguvõsaharu
*****F1 Johann (*Ivan*) Joachim Adam von Brevern (1776–1807), Venemaa keisririigi sõjaväelane (kapten), Valkla mõisnik
*****F2 *Ludwig* Reinhold von Brevern (1777–1808), Venemaa keisririigi sõjaväelane (major), Jägala ja Ülgase mõisnik 
******G Ludwig Magnus *Ferdinand* von Brevern (1802–~1863), Venemaa keisririigi sõjaväelane (kindralmajor), Eestimaa kuberneri vürst Mihhail Šahhovskoi-Glebov-Strešnevi äi (vene: *Федор (Фридрих) Логгинович Б.*)
******H Pontus Miloslaw von Brevern (1805–1849), Jägala mõisnik
*****F3 *Christoph* Hermann Karl von Brevern (sünd. 1779), Ülgase mõisnik
*****G Alexander Johann von Brevern (1801–1850), Venemaa keisririigi sõjaväelane (kindralmajor); 1833. a. junkrukooli porutšikuna olles esineb Mihhail Lermontovi eluloos (vene: *Александр Иванович Б.*)
***C4 Peter von Brevern (1711–1756), Eestimaa rüütelkonna sekretär, Maardu, Kostivere ja Kehra mõisnik, tõeline riiginõunik, abielus Gerdruta Magdalena von Breverniga (1751–1819) (sünd von Kurselliga).
****D1 Hermann Christoph von Brevern (1744–1815), Venemaa keisririigi sõjaväelane (major), Harjumaa Kose kihelkonna Triigi mõisnik, Eestimaa maanõunik. Brevernite Kärsa-Saksi (saksa k. *Haus Kersel-Saximois*) suguvõsaharu
****D2 Peter von Brevern (1745–1812), Eestimaa maanõunik; Kohila mõisa pärija; abielus Helene von Breverniga (sünd Kursell). Brevernite Kohila–Maardu–Koordi (saksa k. *Haus Koil-Maart-Kirrisaar*) suguvõsaharu
*****F Christoph Bernhard von Brevern (1786–1864), Eestimaa maanõunik, Kohila, Maardu, Koordi, Köisi, Väike-Kareda ja Vao mõisnik, Harju kreisisaadik (1836–1839); abielus Magdelena Wilhelmine Charlotte von Breverniga (sünd. von Stackelberg)
******G Peter *Alexander* von Brevern (1813–1891), Maardu ja Oru mõisnik, abielus Anna Juliana von Breverniga (1821–1861) (sündinud Rehbinder) 
*******H *Alexander* Christoph von Brevern (1845–1894), Saha, Maardu mõisnik
********I Reinhold Christoph Alexander von Brevern (sünd. 1884), Maardu ja Saha fideikomissmõisade omanik, kes tunnistati Tallinna Ringkonnakohtu määrusega pillajaks ning määrusega 03.07.1908 maksujõuetuks ja 1911. a Eestimaa Rüütelkonda mittekuuluvaks isikuks 
****D3 Johann von Brevern (1749–1803), Eestimaa rüütelkonna peameeste loend 1786–1789, Eestimaa maanõunik, Kostivere, Kehra, Kiikla ja Iisaku mõisnik. Brevernite suguvõsa Kostivere–Iisaku (saksa k. *Haus Kostifer-Isaak*) suguvõsaharu
*****F1 Heinrich Johann von Brevern (1775–1850), Kostivere ja Kehra mõisnik (vene: *Иван Иванович Б.*)
******G1 Georg von Brevern (1807–1892), Venemaa riigitegelane, genealoog ja tarbetekstide autor.
******G2 Krahv Pontus Alexander Ludwig von Brevern de la Gardie (1814–1890), Venemaa keisririigi sõjaväelane (ratsaväekindral), kindraladjutant ning Riiginõukogu liige. Päris krahvitiitli emapoolselt onult Carl Magnus de la Gardielt.
*******H Krahv Nikolai von Brevern de la Gardie (1856–1929), Venemaa poliitik (vene: *Николай Александрович Бреверн де ла Гарди*)
******G3 Magnus von Brevern (1825–1878), Venemaa keisririigi sõjaväelane (kindralmajor) (vene: *Магнус Иванович Б.*)
*****F2 Christoph von Brevern (1782–1863), Eestimaa maanõunik, Kiikla mõisnik, Kuramaa tsiviilkuberner 1827–1853, Kuramaa haru esivanem (läti: *Kristofs fon Brēverns*, vene *Христофор Иванович Б.)*
******G1 Ivan von Brevern (1812–1885), Liivimaa asekuberner 1855, Kuramaa tsiviilkuberner 1858–1868, senaator
*******H Georg von Brevern (1843–1898), Venemaa keisririigi sõjaväelane (kindralmajor) (vene: *Егор Иванович Б.*)
******G2 Alexander von Brevern (1823–1896), Venemaa keisririigi sõjaväelane (kindral) (vene: *Александр Христофорович Б.*)
*****F3 Konrad Georg von Brevern (1786–1870), kreisisaadik, Iisaku mõisnik
******G1 *Dietrich* Johann von Brevern (1816–1894), Venemaa keisririigi sõjaväelane (kindralleitnant)
******G2 *Eduard* Konrad Christoph von Brevern (surn. 1885), Virumaa Vaivara kihelkonna Repniku mõisnik
******G3 *Nikolai* Georg Engelbrecht von Brevern (1831–1892), Iisaku ja Peterburi kubermangu Smolegowitzi mõisnik
****D4 Ludwig ''Karl'' von Brevern (1757–1823), Eestimaa maanõunik; Maardu, Karula, Vanamõisa, Annikvere ja Avanduse mõisnik; abielus Marie Eleonora von Breverniga (sünd Wrangell). Brevernite suguvõsa Vanamõisa–Samma (saksa k. *Haus Altenhof-Samm*) suguvõsaharu
*****F1  *Peter* Heinrich von Brevern (1783–1823) Maardu, Vanamõisa, Annikvere mõisnik, abielus Sophia von Brevern (sünd Clapier de Colongue) 
******G1 *Karl* Hans Ludwig von Brevern (1809–1837), Maardu mõisnik
******G2 Hermann *Julius* von Brevern (1810–1886), Maardu ja Samma mõisnik
******G3 *Gregor* Christoph August von Brevern (1813–1873), Venemaa keisririigi sõjaväelane (kaardiväe staabirittmeister), Vanamõisa mõisnik
*******H Gustav Christoph *Julius* von Brevern (1849–1889), Vanamõisa mõisnik
********I1 Ludwig Georg Johann (Hans) von Brevern (1876 vkj – 1953 Saksamaa), Vanamõisa mõisnik, Balti pataljoni majandusosakonna ülem 
********I2 Peter Theodor *Gregor* von Brevern (1878 – 9. märts 1917 Kroonlinn), Venemaa keisririigi sõjaväelane (lipnik)
********I3 ''Karl'' von Brevern (1880–1943 Saksamaa), Tallinna kreisi talurahvaasjade komissar, Harju kreisisaadik, 1910–1912 Tallinn-Tapa piirkonna rahukohtunik, Venemaa keisririigi IV Riigiduuma saadik Eestimaa kubermangust, Jägala mõisnik
*****F2 *Hermann* Johann von Brevern (1787–1856), Venemaa keisririigi sõjaväelane (ooberstleitnant)

## Vaata ka
*Brevern de la Gardie – krahvisuguvõsa
*Breverni perekonna-asutis (RTL 1935, 2)

## Viited

## Välislingid

*Väljavõte Eestimaa rüütelkonna genealoogilisest käsiraamatust
*Parandused Eestimaa rüütelkonna genealoogilisele käsiraamatule
*Väljavõte Kuramaa rüütelkonna genealoogilisest käsiraamatust
*Brevern de la Gardie krahvisuguvõsa Eestimaa rüütelkonna genealoogilises käsiraamatus
*Baltlased väärivad “Aasta tegu 2007” nominendi staatust Virumaa Teataja 21.12.2007